I går blev Saltum Sogn automatisk lukket ned på grund af smitteudbrud. Det får blandt andet konsekvenser for fritidsaktiviteter i sognet, som lukkes den næste uges tid.

I søndags lukkede Skelund Sogn, og i går fulgte Saltum Sogn efter. Dermed er Saltum Sogn det andet sogn i Nordjylland, der lukker ned i denne omgang. Det vil det være i minimum en uge, indtil smittetallene igen er mere stabile. Borgerne i Saltum Sogn må fortsat gerne bevæge sig udenfor sognet. Nedlukningen sker efter, at Saltum Sogn overskrider alle tre grænseværdier: nye smittede de seneste syv dage, incidenstal og positivprocent. Når Saltum Sogn igen er under enten 20 smittede den seneste uge, haft en incidens på under 1000 eller en positivprocent på under tre procent, må sognet åbne igen.